b"\n_START_ARTICLE_\nCanterbury\n_START_SECTION_\nEl nom\n_START_PARAGRAPH_\nEl nom de la ciutat deriva del nom que tenia un assentament rom\xc3\xa0 Durovernum Cantiacorum que en llat\xc3\xad vol dir \xc2\xabla Durovernum de Kent\xc2\xbb, que ocupava el lloc un poblat anterior anomenat probablement *Durou\xcc\xafernon (\xc2\xabla fortalesa d'Alder Grove\xc2\xbb, encara que aquest antic nom tamb\xc3\xa9 podria estar derivat d'un altre nom del riu Stour. Entre les variants medievals del nom rom\xc3\xa0 est\xc3\xa0: Dorobernia i Dorovernia. Anteriorment a l'arribada dels romans, en l'idioma gal\xc2\xb7l\xc3\xa8s era coneguda amb el nom Cair Ceint (\xc2\xabFortalesa de Kent\xc2\xbb). Amb l'ocupaci\xc3\xb3 dels juts va comen\xc3\xa7ar a dir-se Cantwareburh, que va evolucionar fins a Canterbury.\n_START_SECTION_\nGeografia\n_START_PARAGRAPH_\nSituada a uns 89 km, entre l'est i el sud-est, de Londres. Les ciutats costaneres de Herne Bay i Whitstable estan a 10 km al nord, Faversham a 13 km al nord-oest. Altres poblacions properes s\xc3\xb3n Rough Common, Sturry i Tyler Hill. Canterbury inclou la parr\xc3\xb2quia civil de Thanington Without, cap al sud-oest. Els barris de la ciutat s\xc3\xb3n: Harbledown, Wincheap i Hales Place._NEWLINE_Canterbury est\xc3\xa0 a la vora del riu Stour, que baixa des del seu naixement a Lenham, al nord-est, i passa per la ciutat cam\xc3\xad de Sandwich, on desemboca en les aig\xc3\xbces del canal de la M\xc3\xa0nega. El riu es divideix en dues branques: l'una pel mig i l'altra al voltant d'on estava l'antiga muralla. Ambdues branques s'uneixen i es separen diverses vegades i s'uneixen definitivament en arribar a Fordwich, en la frontera amb els maresmes del nord-est e la ciutat. Aquest riu, que t\xc3\xa9 rescloses a Fordwich per adaptar-se a diferents tipus de vaixell, accepta la navegaci\xc3\xb3 a Canterbury de canoes i barques petites que es poden llogar per esbarjo. La geologia consisteix principalment en els dip\xc3\xb2sits superficials arrossegats pel vent caracter\xc3\xadstics del sud d'Anglaterra (brickearth) col\xc2\xb7locats sobre roques calc\xc3\xa0ries. Tamb\xc3\xa9 hi ha sorra del terciari, del tipus argila de Londres, que es poden trobar al turons St. Thomas i St. Stephen a una milla al nord-est del centre de la ciutat.\n_START_SECTION_\nAdministraci\xc3\xb3\n_START_PARAGRAPH_\nCanterbury, a m\xc3\xa9s de ser un municipi, \xc3\xa9s un districte que t\xc3\xa9 el mateix nom i inclou a m\xc3\xa9s d'aquesta ciutat, Whitstable i Herne Bay. L'\xc3\xa0rea urbana es divideix en sis districtes electorals ('wards): Barton, Blean Forest, Northgate, St Stephens, Westgate i Wincheap, els quals tenen quinze representants en el consell municipal._NEWLINE_La ciutat va ser una corporaci\xc3\xb3 comtal des del 1461 fins a la llei del 1888 que li va donar l'estatus de county borough. El 1974, en aplicaci\xc3\xb3 de la llei de governs locals del 1972, va passar sota sota l'administraci\xc3\xb3 del Consell del Comtat de Kent.\n_START_SECTION_\nEconomia\n_START_PARAGRAPH_\nEl districte de Canterbury cont\xc3\xa9 aproximadament uns 4.761 negocis, que donen feina a unes 60.000 persones, algunes a temps parcial. La producci\xc3\xb3 local es calculava, l'any 2001, en \xc2\xa31.3 bilions. Aix\xc3\xb2 situa el districte en el segon en import\xc3\xa0ncia dins el comtat de Kent. L'atur va caure significativament des del 2001 a causa de l'obertura d'un centre comercial anomenat Whitefriars. L'any 2008, l'arquebisbe Rowan Williams, va fer un discurs controvertit en qu\xc3\xa8 argumentava que s'hauria de posar un l\xc3\xadmit a la pujada dels sous per evitat un augment de la gent rica, cosa que desequilibraria i causaria un rec\xc3\xa8s en l'economia. _NEWLINE_L'economia de la ciutat es beneficia d'iniciatives com el Canterbury Enterprise Hub, Lakesview International Business Park i la construcci\xc3\xb3 del centre Whitefriars. El sector de turisme contribueix amb 258 milions de lliures, un mili\xc3\xb3 de visitants arriben atrets per la catedral.El registre d'aturats el  setembre del 2011 era de 5,7%."